**BOSNA I HERCEGOVINA**

**FEDERACIJA BOSNE I HERCEGOVINE**

**HERCEGOVAČKO-NERETVANSKA ŽUPANIJA**

**GRAD MOSTAR**

**GRADONAČELNIK**

Broj: 02-11-1260/22

Mostar, 31.01.2022. godine

Temeljem članka 15. stavak 2. Zakona o zaštiti obitelji s djecom („Narodne novine Hercegovačko-neretvanske županije“, broj: 7/17, 7/19 i 10/21) i članka 43. Statuta Grada Mostara („Gradski službeni glasnik Grada Mostara“ broj: 4/04 i „Službeni glasnik Grada Mostara“ broj: 8/09 i 15/10), Gradonačelnik Grada Mostara donosi

**O D L U K U**

**o utvrđivanju prava i dodjeli potpore u prehrani djeteta do šest mjeseci i dodatnoj prehrani za majke-dojilje za 2022. godinu**

**Članak 1.**

Ovom Odlukom utvrđuje se pravo na dodjelu potpore u prehrani djeteta do šest mjeseci i dodatnoj prehrani za majke-dojilje (u daljnjem tekstu: jednokratna novčana potpora), njezina visina, postupak i način ostvarivanja prava, financiranje i druga pitanja od značaja za priznavanje prava.

**Članak 2.**

1. Pravo na jednokratnu novčanu potporu iz članka 1. ove Odluke priznaje se za svako novorođeno dijete u 2022. godini na području grada Mostara, ukoliko barem jedan od roditelja ima prijavljeno prebivalište na području Grada Mostara i to u trajanju od najmanje godinu dana do stupanja na snagu ove Odluke.
2. Jednokratna novčana potpora iznosi:
* Prvo dijete ..............................................300,00 KM;
* Drugo dijete............................................500,00 KM;
* Treće dijete.............................................700,00 KM;
* Četvrto dijete.......................................1.400,00 KM;
* Peto dijete................... …………….....2.800,00 KM;
* Šesto dijete..........................................5.000,00 KM;
* Sedmo i svako sljedeće dijete ..........10.000,00 KM.
1. Visina jednokratne novčane potpore se utvrđuje u odnosu na majku novorođenog djeteta.

**Članak 3.**

1. O priznavanju prava na jednokratnu novčanu potporu, u prvom stupnju, odlučuje Centar za socijalni rad Grada Mostara (u daljnjem tekstu: Centar), po zahtjevu jednog od roditelja novorođenog djeteta.
2. O žalbama protiv rješenja donesenih u prvostupanjskom postupku, rješava Gradonačelnik Grada Mostara.
3. Zahtjev za priznavanje prava na jednokratnu novčanu potporu se može podnijeti najkasnije u roku od dva mjeseca od dana rođenja djeteta.
4. Podnositelj zahtjeva je, uz zahtjev, dužan priložiti sljedeću dokumentaciju u originalu ili ovjerenoj kopiji:
	1. uvjerenje o kretanju za roditelje djeteta (MUP),
	2. kopije osobnih iskaznica roditelja,
	3. izvod iz matične knjige rođenih za novorođeno dijete,
	4. uvjerenje o podacima iz matične knjige za ostalu djecu,
	5. broj bankovnog računa podnositelja zahtjeva (potvrda od banke).
5. Centar može zatražiti i druge dokaze u svezi ostvarivanja prava u smislu ove Odluke, ukoliko se za to ukaže potreba.

**Članak 4.**

1. Sredstva iz članka 2. ove Odluke doznačit će se Centru za socijalni rad, na temelju zahtjeva koji se podnosi Odjelu za društvene djelatnosti Grada Mostara.
2. Navedena sredstva doznačavati će se kvartalno.

**Članak 5.**

Centar je dužan voditi evidenciju korisnika i izvršenih isplata, te kvartalno zbirno izvješće dostavljati Odjelu za društvene djelatnosti Grada Mostara.

**Članak 6.**

Služba za opću upravu i gradska područja Grada Mostara je dužna, prilikom upisa djeteta u Matičnu knjigu rođenih, obavijestiti roditelja o pravu na jednokratnu novčanu potporu.

**Članak 7.**

Ova Odluka će se primjenjivati na svako dijete rođeno u periodu od 01.01.2022. godine do 31.12.2022. godine.

**Članak 8.**

Sredstva za financiranje prava iz članka 1. ove Odluke osigurat će se u Proračunu Grada Mostara za 2022. godinu sa stavke „Jednokratna pomoć za rođenje djeteta“ – Organizacijski 06/3, Fond 111, Funkcija 1071, Ekonomski 614220.

**Članak 9.**

Odluka stupa na snagu danom donošenja, a objavit će se u „Službenom glasniku Grada Mostara“.

 GRADONAČELNIK

 Mario Kordić